**KAUNO ANTANO MARTINAIČIO DAILĖS MOKYKLA**

**MAŽOS VERTĖS KONKURSO SĄLYGOS**

**MOLIO MASĖS, GLAZŪROS BEI PIGMENTŲ PIRKIMAS**

TURINYS

|  |  |
| --- | --- |
| I. | BENDROSIOS NUOSTATOS |
| II. | PIRKIMO OBJEKTAS |
| III. | PASIŪLYMŲ RENGIMAS, PATEIKIMAS |
| IV. | PASIŪLŲMŲ IR SUTARTIES GALIOJIMŲ UŽTIKRINIMAS |
| V. | SUSIPAŽINIMO SU PASIŪLYMAIS PROCEDŪROS |
| VI. | PASIŪLYMŲ VERTINIMAS |
| VII. | SPRENDIMAS DĖL PIRKIMO SUTARTIES SUDARYMO |
| VIIIIX. | SUTARTIES GALIOJIMASBAIGIAMOSIOS NUOSTATOS |
|

|  |  |
| --- | --- |
|  |  |

 | Priedas 1. Molio masės, glazūros bei pigmentų techninė savybės, kiekiai ir pristatymo terminai  |
|  |  |
|  |  |
|  |  |

**I. BENDROSIOS NUOSTATOS**

1. Kauno Antano Martinaičio dailės mokykla (toliau - perkančioji organizacija) numato įsigyti molio masės, glazūros bei pigmentų.

2. Pirkimas vykdomas vadovaujantis Lietuvos Respublikos viešųjų pirkimų įstatymu, Perkančiosios organizacijos direktoriaus 2015-01-12 įsakymu Nr. (V)-1.4-07 patvirtintomis ir Centrinėje viešųjų pirkimų informacinėje sistemoje (toliau – CVP IS) paskelbtomis supaprastintų viešųjų pirkimų taisyklėmis, Lietuvos Respublikos civiliniu kodeksu (Žin., 2000, Nr. 74-2262) (toliau – Civilinis kodeksas), kitais viešuosius pirkimus reglamentuojančiais teisės aktais bei šiomis supaprastinto atviro konkurso sąlygomis.

3. Vartojamos pagrindinės sąvokos, apibrėžtos Viešųjų pirkimų įstatyme (Žin., 1996, Nr. 84-2000; 2006, Nr. 4-102) ir Taisyklėse.

4. Skelbimas apie pirkimą paskelbtas CVP IS interneto adresu: [https://pirkimai.eviesiejipirkimai.lt](https://pirkimai.eviesiejipirkimai.lt/)/.

5. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų. Priimant sprendimus dėl konkurso sąlygų, vadovaujamasi racionalumo principu.

6. Perkančioji organizacija nėra  pridėtinės vertės mokesčio (toliau – PVM) mokėtoja.

7. Visos pirkimo sąlygos nustatytos pirkimo dokumentuose, kuriuos sudaro:

7.1. skelbimas apie pirkimą;

7.2. konkurso sąlygos (kartu su priedu);

7.3. pirkimo dokumentų paaiškinimai (patikslinimai), taip pat atsakymai į tiekėjų klausimus (jeigu bus);

7.4. kita CVP IS priemonėmis pateikta informacija.

8. Dalyvio pasiūlymą sudaro CVP IS priemonėmis pateiktų dokumentų ir duomenų visuma:

8.1. CVP IS pasiūlymo lango eilutėje „Pasiūlymo kainos“ įrašyta galutinė pasiūlymo kaina (su visais privalomais mokesčiais);

8.2. kita konkurso sąlygose prašoma informacija ir (ar) dokumentai.

9. Bet kokia informacija, konkurso sąlygų paaiškinimai, pranešimai ar kitas perkančiosios organizacijos ir tiekėjo susirašinėjimas yra vykdomas tik CVP IS susirašinėjimo priemonėmis (pranešimus gaus tie tiekėjo naudotojai, kurie priėmė kvietimą arba yra priskirti prie pirkimo).

10. Perkančiosios organizacijos kontaktiniai asmuo metodininkė Alvyda Kakanienė, adresas Šv. Gertrūdos 33, Kaunas, tel. (8 37) 203534, faksas (8 37) 203534, el. paštas: dailesmokykla@zebra.lt

**II. PIRKIMO OBJEKTAS**

11. Šis pirkimas į dalis neskirstomas.

12. Perkamos prekės techninės sąlygos ir kiekiai pateikti Konkurso sąlygų priede Nr.1.

13. Prekių pristatymo vieta: Šv. Gertrūdos 33, Kaunas.

14. Prekės turi būti pristatytos ir perduotos perkančiajai organizacijai pagal pirkimo sąlygų priedą 1. Dėl prekių pristatymo terminų pakeitimų, atsiradus nenumatytoms aplinkybėms, abi pusės turi tartis pranešus apie tai raštu arba žodžiu prieš 1 mėnesį pagal numatytą terminą.

15. Prekės turi atitikti technines savybes numatytas priede 1.

16. Perkančiajai organizacijai patikrinus Prekių techninę būklę ir paaiškėjus, kad ji neatitiko konkurso 1 priedo techninių reikalavimų, perkančioji organizacija turi teisę šių Prekių nepriimti.

17. Tiekėjui už pateiktas kokybiškas Prekes bus atsiskaityta per 30 (trisdešimt) kalendorinių dienų po Prekės priėmimo – perdavimo akto pasirašymo, pateikus PVM sąskaitą-faktūrą (originalą).

**III.** **PASIŪLYMŲ RENGIMAS, PATEIKIMAS**

18. Pateikdamas pasiūlymą, tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.

19. Pasiūlymas turi būti pateikiamas elektroninėmis priemonėmis, naudojant CVP IS, pasiekiamoje adresu [https://pirkimai.eviesiejipirkimai.lt](https://pirkimai.eviesiejipirkimai.lt/). Pasiūlymai, pateikti popierinėje formoje arba ne perkančiosios organizacijos nurodytomis elektroninėmis priemonėmis, bus atmesti kaip neatitinkantys pirkimo dokumentų reikalavimų. Pasiūlymus gali teikti tik CVP IS registruoti tiekėjai (nemokama registracija adresu [https://pirkimai.eviesiejipirkimai.lt](https://pirkimai.eviesiejipirkimai.lt/). Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, jpg, doc ir kt.).

20. Tiekėjo pasiūlymas bei kita korespondencija pateikiama lietuvių kalba. Jei atitinkami dokumentai yra išduoti kita kalba, turi būti pateiktas tinkamai patvirtintas vertimas į lietuvių kalbą. Vertimas į lietuvių kalbą turi būti patvirtintas vertėjo parašu ir vertimo biuro antspaudu.

21. Tiekėjas savo pasiūlymą privalo parengti:

21.1. CVP IS pasiūlymo lango eilutėje „Pirkimo objektų sąrašas“ užpildydamas pirkimo objekto kainą;

21.2. CVP IS pasiūlymo lango eilutėje „Pasiūlymo kainos“ įrašydamas galutinę pasiūlymo kainą;

22. Pasiūlymas turi būti pateiktas **iki 2016m. birželio 7 d. 10.00 val.** elektroninėmis priemonėmis, naudojant CVP IS.

23. Pasiūlyme nurodant kainas tiekėjas turi laikytis šių reikalavimų: Pirkimo kaina nurodoma eurais su PVM, įskaitant Prekių pristatymo, apipavidalinimo ir kitus mokesčius bei išlaidas, susijusias su prekių pristatymu į Perkančios organizacijos nurodytą vietą Šv. Gertrūdos 33, Kaunas. Papildomai PVM turi būti nurodomas atskirai.

24. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. CVP IS priemonėmis pateiktą pasiūlymą tiekėjas iki nustatyto pasiūlymų pateikimo termino pabaigos gali atsiimti bei pakeisti. Norėdamas atsiimti ar pakeisti pasiūlymą, tiekėjas CVP IS pasiūlymo lange spaudžia „Atsiimti pasiūlymą“. Norėdamas vėl pateikti atsiimtą ir pakeistą pasiūlymą, tiekėjas turi jį pateikti iš naujo.

25. Perkančioji organizacija neatlygina tiekėjams išlaidų, patirtų rengiant ir pateikiant pasiūlymus.

26. Pateikdamas pasiūlymą, dalyvis sutinka su konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia norint tinkamai įvykdyti pirkimo sutartį.

|  |  |
| --- | --- |
|  | **IV. PASIŪLYMŲ IR SUTARTIES GALIOJIMŲ UŽTIKRINIMAS** |

27. Perkančioji organizacija nereikalauja tiekėjo pasiūlymo galiojimo užtikrinimo.

**V. SUSIPAŽINIMO SU PASIŪLYMAIS PROCEDŪROS**

28. Susipažinimas su pasiūlymais vyks **2016m. birželio 7 d. 10.00 val. adresu Šv. Gertrūdos 33, Kaune, 121 kabinete.**

31. Susipažinimo su pasiūlymais posėdyje dalyvaujantiems dalyviams ar jų įgaliotiems atstovams skelbiamas pasiūlymą pateikusio dalyvio pavadinimas, pasiūlyme nurodyta kaina. Tuo atveju, kai pasiūlymo kaina, išreikšta skaičiais pasiūlymo formoje, neatitinka pasiūlymo kainos, nurodytos žodžiu, teisinga laikoma kaina parašyta žodžiu.

32. Susipažinimo su pasiūlymais procedūroje turi teisę dalyvauti visi pasiūlymus pateikę tiekėjai arba jų įgalioti atstovai, taip pat viešuosius pirkimus kontroliuojančių institucijų atstovai. Vokai atveriami ir tuo atveju, jei į susipažinimo su pasiūlymais posėdį neatvyksta pasiūlymus pateikę dalyviai arba jų įgalioti atstovai.

33. Tiekėjas ar jo įgaliotas atstovas, ketinantis dalyvauti susipažinimo su pasiūlymais posėdyje, turi pateikti įgaliojimą ar kitą dokumentą, patvirtinantį jo teisę dalyvauti susipažinimo su pasiūlymais posėdyje. Šis dokumentas suformuojamas elektroninėmis priemonėmis ir „prisegamas“, sukuriant pranešimą pirkimo skiltyje „Susirašinėjimas“, arba pateikiamas Komisijai *iki posėdžio pradžios*.

34. Kiekvienas susipažinimo su pasiūlymais posėdyje dalyvaujantis dalyvis ar jo įgaliotas atstovas turi teisę asmeniškai susipažinti su viešai perskaityta informacija, tačiau supažindindama su šia informacija perkančioji organizacija negali atskleisti dalyvio pasiūlyme esančios konfidencialios informacijos, kurią nurodė dalyvis. Pasiūlymo kaina yra laikoma tik ta kaina, kurią tiekėjas nurodė CVP IS lange „Mano pasiūlymas“ lentelės dalyje (nuorodoje) „Siūloma kaina“ ir tame pačiame lange, paspausdamas nuorodą „Pateikti pasiūlymą“.

35. Konkurso laimėtojui perkančioji organizacija nedelsiant, bet ne vėliau kaip per 3 (tris) darbo dienas, praneša informaciją apie ketinamą sudaryti sutartį.

**VI. PASIŪLYMŲ VERTINIMAS**

36. Pasiūlymuose nurodytos kainos bus vertinamos eurais.

37. Perkančiosios organizacijos neatmesti pasiūlymai vertinami pagal mažiausios kainos kriterijų.

**VII. SPRENDIMAS DĖL PIRKIMO SUTARTIES SUDARYMO**

38. Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę. Pasiūlymai šioje eilėje surašomi kainos didėjimo tvarka. Jeigu kelių pateiktų pasiūlymų yra vienodos kainos, nustatant pasiūlymų eilę pirmesnis į šią eilę įrašomas tiekėjas, kurio vokas su pasiūlymu CVP IS priemonėmis pateiktas anksčiausiai.

39. Laimėjusiu pasiūlymas pripažįstamas Viešųjų pirkimų įstatymo bei šių konkurso sąlygų nustatyta tvarka. Perkančioji organizacija, priėmusi sprendimą dėl laimėjusio pasiūlymo, apie šį sprendimą nedelsdama, bet ne vėliau kaip per 3 darbo dienas, praneša kiekvienam pasiūlymą pateikusiam tiekėjui CVP IS susirašinėjimo priemonėmis. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma.

40. Konkursą laimėjęs tiekėjas privalo pasirašyti pirkimo sutartį per perkančiosios organizacijos nurodytą terminą. Pirkimo sutarčiai pasirašyti laikas gali būti nustatomas atskiru pranešimu CVP IS susirašinėjimo priemonėmis arba nurodomas pranešime apie laimėjusį pasiūlymą.

41. Jeigu tiekėjas, kurio pasiūlymas pripažintas laimėjusiu, pranešimu CVP IS susirašinėjimo priemonėmis atsisako sudaryti pirkimo sutartį, iki nurodyto laiko neatvyksta sudaryti pirkimo sutarties, tuo atveju perkančioji organizacija siūlo sudaryti pirkimo sutartį tiekėjui, kurio pasiūlymas pagal patvirtintą pasiūlymų eilę yra pirmas po tiekėjo, atsisakiusio sudaryti pirkimo sutartį.

**VIII. SUTARTIES GALIOJIMAS**

 42. Sutartis įsigalioja nuo jos pasirašymo dienos.

43. Sutartis galioja 36 mėnesius.

**IX. BAIGIAMOSIOS NUOSTATOS**

44. Pirkimo procedūros, kurios neapibrėžtos šiose supaprastinto atviro konkurso sąlygose, vykdomos vadovaujantis, Viešųjų pirkimų įstatymo ir poįstatyminių teisės aktų nuostatomis.

\_\_\_\_\_\_\_\_\_\_\_\_\_

 priedas 1

**MOLIO MASĖS, GLAZŪROS BEI PIGMENTŲ TECHNINĖS SAVYBĖS, KIEKIAI IR PRISTATYMO TERMINAI**

**Molis riebus keramikai:**

1. Spalva – raudona.
2. Drėgmė – 22-24 %
3. Masė – sufasuota po 20 kg.
4. Pirksime 9 (devynias) t per tris kalendorinius metus, po 3 (tris) tonas kiekvienais sutarties metais pagal sekantį grafiką:
5. nuo vasario 15 d. iki vasario 25 d. - 0,75 t ;
6. nuo balandžio 15 d. iki balandžio 25 d. - 0,75 t ;
7. nuo rugpjūčio 25 d. iki rugsėjo 05 d. - 0,75 t;
8. nuo spalio 15 d. iki spalio 25 d. - 0,75 t.

**Glazūra:**

1. Spalva – įvairios;
2. Pirksime 90 (devyniasdešimt) kg per tris kalendorinius metus, po 30 (trisdešimt) kg kiekvienais sutarties metais pagal sekantį grafiką:
3. nuo vasario 15 d. iki vasario 25 d. - 7,5 kg;
4. nuo balandžio 15 d. iki balandžio 25 d. - 7,5 kg;
5. nuo rugpjūčio 25 d. iki rugsėjo 05 d. - 7,5 kg;
6. nuo spalio 15 d. iki spalio 25 d. - 7,5 kg.

**Pigmentai:**

1. Spalva – įvairios;
2. Pirksime 30 (trisdešimt) kg per tris kalendorinius metus, po 10 (dešimt) kg kiekvienais sutarties metais pagal sekantį grafiką:
3. nuo vasario 15 d. iki vasario 25 d. - 2,5 kg;
4. nuo balandžio 15 d. iki balandžio 25 d. - 2,5 kg;
5. nuo rugpjūčio 25 d. iki rugsėjo 05 d. - 2,5 kg;
6. nuo spalio 15 d. iki spalio 25 d. - 2,5 kg.

**Angobas( spalvotas molis, porcelianas):**

1. Pirksime 45 (keturiasdešimt penkis) kg per tris kalendorinius metus, po 15 (penkiolika) kiekvienais sutarties metais pagal sekantį grafiką:

1. nuo vasario 15 d. iki vasario 25 d. - 3.75 kg;
2. nuo balandžio 15 d. iki balandžio 25 d. - 3,75 kg;
3. nuo rugpjūčio 25 d. iki rugsėjo 05 d. - 3,75 kg;
4. nuo spalio 15 d. iki spalio 25 d. - 3,75 kg.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_